# Euroopan unionin C 248A/16.

| | ISSN 1977-1053 |
| --- | --- |
| Euroopan unionin
  virallinen lehti | C 248A |
| | |
| Suomenkielinen laitos | Tiedonantoja ja ilmoituksia | 61. vuosikerta16. heinäkuu 2018 |

ISSN 1977-1053

Euroopan unionin

virallinen lehti

C 248A

Suomenkielinen laitos

Tiedonantoja ja ilmoituksia

61. vuosikerta16. heinäkuu 2018

---

| Sisältö | Sivu |
| --- | --- |
| | V   Ilmoitukset |
| | HALLINNOLLISET MENETTELYT |
| | Euroopan keskuspankki |
| 2018/C 248 A/01 | Ilmoitus avoimesta toimesta — Valvontaelimen puheenjohtaja | 1 |

Sisältö

Sivu

V   Ilmoitukset

HALLINNOLLISET MENETTELYT

Euroopan keskuspankki

2018/C 248 A/01

Ilmoitus avoimesta toimesta — Valvontaelimen puheenjohtaja

1

---

| FI | |
| --- | --- |

FI

---

V Ilmoitukset

HALLINNOLLISET MENETTELYT

Euroopan keskuspankki

| 16.7.2018 | FI | Euroopan unionin virallinen lehti | CA 248/1 |
| --- | --- | --- | --- |

16.7.2018

FI

Euroopan unionin virallinen lehti

CA 248/1

---

Ilmoitus avoimesta toimesta

Valvontaelimen puheenjohtaja

(2018/C 248 A/01)

1.   Johdanto

EKP hakee 1.1.2019 alkaen valvontaelimen puheenjohtajan tehtävään sopivaa ehdokasta, jolla on arvostettu asema ja kokemus pankki- ja rahoitusalalla.

EKP:lle annettiin luottolaitosten vakavaraisuusvalvontaan liittyvää politiikkaa koskevia erityistehtäviä 15 päivänä lokakuuta 2013 annetulla neuvoston asetuksella (”YVM-asetus”), jolla perustettiin yhteinen valvontamekanismi (YVM). YVM:n muodostavat EKP ja niiden jäsenvaltioiden kansalliset toimivaltaiset viranomaiset, joiden rahayksikkö on euro. YVM voi ryhtyä tiiviiseen yhteistyöhön niiden jäsenvaltioiden kansallisten toimivaltaisten viranomaisten kanssa, joiden rahayksikkö ei ole euro. EKP on vastuussa YVM:n toiminnasta kokonaisuutena.

EKP:lle annettujen valvontatehtävien suunnittelusta ja toimeenpanosta vastaa valvontaelin EKP:n sisäisenä elimenä. Valvontaelimen muodostavat puheenjohtaja, varapuheenjohtaja, neljä EKP:n edustajaa ja kunkin YVM:ään osallistuvan jäsenvaltion (”osallistuva jäsenvaltio”) kansallisen toimivaltaisen viranomaisen edustajat. Jos toimivaltainen viranomainen ei ole keskuspankki, valvontaelimen jäsen voi päättää tuoda edustajan jäsenvaltion keskuspankista. EKP:n valvontaelin on muodostanut jäsentensä keskuudesta kokoonpanoltaan rajoitetumman ohjauskomitean, jonka tehtävänä on tukea valvontaelimen toimintaa ja muun muassa valmistella sen kokouksia. Ohjauskomiteassa on kahdeksan jäsentä, joihin kuuluu puheenjohtaja, varapuheenjohtaja sekä yksi EKP:n edustajista. Kaikkien valvontaelimen jäsenten on toimittava koko unionin etujen mukaisesti.

Valinta- ja nimitysmenettelyssä noudatetaan sukupuolten tasapainon, kokemuksen ja pätevyyden periaatteita.

EKP tiedottaa Euroopan parlamentille ja Euroopan unionin neuvostolle menettelystä asiaankuuluvalla tavalla, noudattaen Euroopan parlamentin kanssa 30 päivänä marraskuuta 2013 tehtyä toimielinten välistä sopimusta ja EU:n neuvoston kanssa 11 joulukuuta 2013 tehtyä yhteisymmärryspöytäkirjaa.

2.   Tehtävät

Valvontaelimen puheenjohtajalle kuuluvat YVM-asetuksen mukaisesti erityisesti jäljempänä luetellut tehtävät, sanotun kuitenkaan vaikuttamatta mahdollisiin muihin tehtäviin, joita EKP:n neuvosto päättää antaa valvontaelimen puheenjohtajalle ja varapuheenjohtajalle:

| — | valvontaelimen puheenjohtajana toimiminen; |
| --- | --- |

—

valvontaelimen puheenjohtajana toimiminen;

| — | valvontaelimen ohjauskomitean puheenjohtajana toimiminen; |
| --- | --- |

—

valvontaelimen ohjauskomitean puheenjohtajana toimiminen;

| — | EKP:n vuosikertomuksen esittäminen valvontatehtävien toimeenpanon osalta julkisesti Euroopan parlamentille ja euroryhmälle niiden osallistuvien jäsenvaltioiden edustajien läsnä ollessa, joiden rahayksikkö ei ole euro; |
| --- | --- |

—

EKP:n vuosikertomuksen esittäminen valvontatehtävien toimeenpanon osalta julkisesti Euroopan parlamentille ja euroryhmälle niiden osallistuvien jäsenvaltioiden edustajien läsnä ollessa, joiden rahayksikkö ei ole euro;

| — | euroryhmän pyynnöstä osallistuminen euroryhmän järjestämiin, EKP:n valvontatehtävien toimeenpanoa koskeviin kuulemisiin niiden osallistuvien jäsenvaltioiden edustajien läsnä ollessa, joiden rahayksikkö ei ole euro; |
| --- | --- |

—

euroryhmän pyynnöstä osallistuminen euroryhmän järjestämiin, EKP:n valvontatehtävien toimeenpanoa koskeviin kuulemisiin niiden osallistuvien jäsenvaltioiden edustajien läsnä ollessa, joiden rahayksikkö ei ole euro;

| — | Euroopan parlamentin pyynnöstä osallistuminen Euroopan parlamentin asianomaisen valiokunnan järjestämiin, EKP:n valvontatehtävien toimeenpanoa koskeviin kuulemisiin sekä pyynnöstä EKP:n valvontatehtäviä koskevien luottamuksellisten suullisten keskustelujen käyminen Euroopan parlamentin asianomaisen valiokunnan puheenjohtajan ja varapuheenjohtajan kanssa suljetuin ovin, kun Euroopan unionin toiminnasta tehtyyn sopimukseen perustuva Euroopan parlamentin toimivaltuuksien käyttö edellyttää tällaisia keskusteluja; |
| --- | --- |

—

Euroopan parlamentin pyynnöstä osallistuminen Euroopan parlamentin asianomaisen valiokunnan järjestämiin, EKP:n valvontatehtävien toimeenpanoa koskeviin kuulemisiin sekä pyynnöstä EKP:n valvontatehtäviä koskevien luottamuksellisten suullisten keskustelujen käyminen Euroopan parlamentin asianomaisen valiokunnan puheenjohtajan ja varapuheenjohtajan kanssa suljetuin ovin, kun Euroopan unionin toiminnasta tehtyyn sopimukseen perustuva Euroopan parlamentin toimivaltuuksien käyttö edellyttää tällaisia keskusteluja;

| — | osallistuvan jäsenvaltion kansallisen parlamentin kutsusta osallistuminen kyseisen jäsenvaltion luottolaitosten valvontaa koskevaan näkemysten vaihtoon yhdessä kansallisen toimivaltaisen viranomaisen edustajan kanssa. |
| --- | --- |

—

osallistuvan jäsenvaltion kansallisen parlamentin kutsusta osallistuminen kyseisen jäsenvaltion luottolaitosten valvontaa koskevaan näkemysten vaihtoon yhdessä kansallisen toimivaltaisen viranomaisen edustajan kanssa.

Lisäksi henkilöstö, joka osallistuu EKP:lle YVM-asetuksella annettujen tehtävien hoitamiseen, raportoi valvontaelimen puheenjohtajalle EKP:n neuvoston ja EKP:n johtokunnan määrittelemien ehtojen mukaisesti.

Valvontaelimen puheenjohtaja suorittaa tehtäviään läheisessä yhteistyössä varapuheenjohtajan kanssa.

3.   Pätevyys, kokemus ja taidot

Hakijoiden tulee täyttää seuraavat kriteerit (hakuajan päättyessä):

| — | hakija on Euroopan unionin jäsenvaltion kansalainen, jolla on täydet kansalaisoikeudet; |
| --- | --- |

—

hakija on Euroopan unionin jäsenvaltion kansalainen, jolla on täydet kansalaisoikeudet;

| — | hakijalla on arvostettu asema ja kokemus pankki- ja rahoitustoiminnan alalla, mukaan lukien merkittävä ammatillinen kokemus rahoitusvalvonnan tai makrovakauden valvonnan tai molempien alalla; |
| --- | --- |

—

hakijalla on arvostettu asema ja kokemus pankki- ja rahoitustoiminnan alalla, mukaan lukien merkittävä ammatillinen kokemus rahoitusvalvonnan tai makrovakauden valvonnan tai molempien alalla;

| — | hakijalla on laaja kokemus johtoryhmän johtamisesta ja kehittämisestä sekä selkeä näyttö saavutuksista strategisella ja operatiivisella tasolla; |
| --- | --- |

—

hakijalla on laaja kokemus johtoryhmän johtamisesta ja kehittämisestä sekä selkeä näyttö saavutuksista strategisella ja operatiivisella tasolla;

| — | hakijalla on huomattava kokemus johtotehtävistä sekä pätevien, mielellään monikielisten ja monikulttuuristen asiantuntijatiimien menestyksekkäästä johtamisesta ja hallinnoimisesta; |
| --- | --- |

—

hakijalla on huomattava kokemus johtotehtävistä sekä pätevien, mielellään monikielisten ja monikulttuuristen asiantuntijatiimien menestyksekkäästä johtamisesta ja hallinnoimisesta;

| — | hakijalla on erittäin hyvä englannin kielen taito ja vähintään keskitasoinen toisen EU:n virallisen kielen taito; |
| --- | --- |

—

hakijalla on erittäin hyvä englannin kielen taito ja vähintään keskitasoinen toisen EU:n virallisen kielen taito;

| — | hakija ei ole EKP:n neuvoston jäsen. |
| --- | --- |

—

hakija ei ole EKP:n neuvoston jäsen.

Lisäksi hakijoilla tulisi mielellään olla

| — | EU:n toimielinten ja EU:n päätöksentekoprosessien sekä muiden EKP:n toimintaan liittyvien eurooppalaisten ja kansainvälisten prosessien vankka tuntemus; |
| --- | --- |

—

EU:n toimielinten ja EU:n päätöksentekoprosessien sekä muiden EKP:n toimintaan liittyvien eurooppalaisten ja kansainvälisten prosessien vankka tuntemus;

| — | EKP:n tehtävien ja toiminnan vankka tuntemus; |
| --- | --- |

—

EKP:n tehtävien ja toiminnan vankka tuntemus;

| — | kokemusta toimimisesta korkean tason komiteoiden tai työryhmien puheenjohtajana, mielellään kansainvälisessä ympäristössä; |
| --- | --- |

—

kokemusta toimimisesta korkean tason komiteoiden tai työryhmien puheenjohtajana, mielellään kansainvälisessä ympäristössä;

| — | erinomaiset viestintä-, vuorovaikutus-, vaikuttamis- ja neuvottelutaidot sekä kyky rakentaa luottamukseen perustuvia yhteistyösuhteita EU:n sisäisten ja ulkopuolisten sidosryhmien kanssa; |
| --- | --- |

—

erinomaiset viestintä-, vuorovaikutus-, vaikuttamis- ja neuvottelutaidot sekä kyky rakentaa luottamukseen perustuvia yhteistyösuhteita EU:n sisäisten ja ulkopuolisten sidosryhmien kanssa;

| — | keskitasoinen taito joissakin muissa EU-kielissä. |
| --- | --- |

—

keskitasoinen taito joissakin muissa EU-kielissä.

4.   Palvelussuhteen ehdot

Valvontaelimen puheenjohtajan palvelussuhteen ehdoista ja etenkin hänen palkastaan, eläkkeestään ja muista sosiaalietuuksistaan sovitaan EKP:n kanssa, ja niistä päättää EKP:n neuvosto.

Toimikausi on viisi vuotta eikä sitä voida uusia.

Toimipaikkana on Frankfurt am Main (Saksa), joka on EKP:n kotipaikka.

5.   Riippumattomuus ja eettiset periaatteet

Puheenjohtajan tulee toimia riippumattomasti, puolueettomasti ja koko unionin edun mukaisesti pyytämättä tai ottamatta ohjeita unionin toimielimiltä tai elimiltä, minkään jäsenvaltion hallitukselta taikka muulta julkiselta tai yksityiseltä elimeltä.

Nimityksensä jälkeen puheenjohtaja toimii kokopäivätoimisena ammattihenkilönä eikä hoida mitään kansallisten toimivaltaisten viranomaisten virkatehtäviä.

Puheenjohtajan edellytetään noudattavan korkeimpia eettisiä periaatteita, jotka heijastavat EKP:n ja YVM:n luotettavuuden ja maineen turvaamiseen liittyvää vastuuta. Häneen sovelletaan erityisesti salassapitoa koskevia vaatimuksia sekä työsuhteen päättymisen jälkeisiä rajoituksia (karenssiaika), jotka edellyttävät myöhemmästä palvelussuhteesta johtuvien mahdollisten eturistiriitojen etukäteisarviointia ja niiden syntymisen ehkäisemistä kahden vuoden ajan toimikauden päättymisestä.

6.   Valinta ja nimitys

Valvontaelimen puheenjohtajan valinta- ja nimitysmenettelyssä noudatetaan YVM-asetuksessa vahvistettuja vaatimuksia ja edellä mainittuja tilivelvollisuuteen liittyviä järjestelyjä Euroopan parlamentin ja EU:n neuvoston kanssa. Menettelyn vaiheet ovat seuraavat:

1)   Esivalinta

EKP:n neuvosto asettaa esivalintalautakunnan, joka arvioi hakemukset tässä ilmoituksessa esitettyihin kriteereihin nähden. Hakemusten arvioinnin perusteella sopivimmat hakijat kutsutaan esivalintalautakunnan haastatteluun ja ulkopuolisen palveluntarjoajan toteuttamaan, johtamistaitoja koskevaan arviointiin. Esivalintalautakunta antaa EKP:n neuvostolle harkittavaksi sopivia ehdokkaita koskevan luettelon ja arviointikertomuksen.

2)   Ilmoitus Euroopan parlamentille ja neuvostolle

EKP ilmoittaa Euroopan parlamentin toimivaltaiselle valiokunnalle ja EU:n neuvostolle tiedot puheenjohtajan toimea hakeneiden ehdokkaiden joukosta (hakemusten lukumäärä, ammatillisten taitojen yhdistelmä, jakauma sukupuolen ja kansallisuuden mukaan jne.), ja antaa niille EKP:n neuvoston hyväksymän, sopivia ehdokkaita koskevan luettelon. Sopivia ehdokkaita koskeva luettelo annetaan myös valvontaelimelle.

3)   EKP:n neuvoston ehdotus ja Euroopan parlamentin hyväksyntä

EKP:n neuvosto tekee valintansa esivalintalautakunnan valmistelemasta ehdokasluettelosta ja antaa valvontaelintä kuultuaan Euroopan parlamentin hyväksyttäväksi ehdotuksen puheenjohtajan nimittämiseksi. Ehdotukseen liitetään sen taustalla olevia perusteita koskeva kirjallinen selvitys.

4)   EU:n neuvoston tekemä nimitys

Kun Euroopan parlamentti on hyväksynyt EKP:n neuvoston ehdotuksen, EU:n neuvosto antaa täytäntöönpanopäätöksen puheenjohtajan nimittämiseksi. EU:n neuvosto tekee tämän päätöksen määräenemmistöllä, ottamatta huomioon muista kuin osallistuvista jäsenvaltioista olevien jäsentensä antamia ääniä.

7.   Hakumenettely

Hakijoiden on lähetettävä hakemuksensa kirjattuna kirjeenä tai yksityisen lähettipalvelun välityksellä viimeistään 24 päivänä elokuuta 2018 (kirjatun kirjeen tai lähettipalvelun postileiman päiväys) seuraavaan osoitteeseen:

| | European Central Bank |
| --- | --- |
| President’s office |
| Sonnemannstraße 20 |
| 60314 Frankfurt |
| Germany |

European Central Bank

President’s office

Sonnemannstraße 20

60314 Frankfurt

Germany

EKP pidättää oikeuden pidentää määräaikaa tätä toimea koskevien hakemusten jättämiselle ja julkaista uuden määräajan.

8.   Tietosuojaseloste

EKP käsittelee hakijoiden henkilötietoja unionin tietosuojalainsäädäntöä (1) noudattaen.

EKP on henkilötietoja käsittelevä rekisterinpitäjä tätä ilmoitusta koskevan valintamenettelyn yhteydessä. Tietojen käsittelystä on vastuussa EKP:n henkilöstöhallinnon pääosaston johtaja.

Henkilötietojen käsittelyn tarkoituksena on valvontaelimen puheenjohtajan valinnan ja nimittämisen järjestäminen. Kaikkia henkilötietoja käsitellään vain tätä tarkoitusta varten.

EKP kerää ja käsittelee henkilötietoja asetuksen (EY) N:o 45/2001 5 artiklan a alakohdan ja YVM-asetuksen 26 artiklan 3 kohdan mukaisesti.

Hakijoiden henkilötietojen vastaanottajina ovat esivalintalautakunnan jäsenet ja EKP:n neuvoston jäsenet. Sopivia ehdokkaita koskevaan luetteloon otettujen hakijoiden henkilötiedot toimitetaan edelleen Euroopan parlamentin toimivaltaiselle valiokunnalle ja EU:n neuvostolle, joihin myös sovelletaan asetusta (EY) N:o 45/2001. Lisäksi EKP siirtää henkilötietoja PwC EU Services EESV -nimiselle, Brysselissä Belgiassa sijaitsevalle ulkopuoliselle yritykselle, joka tekee erillisen arvion toimen kannalta olennaisesta johtamiskyvystä ja jota sitovat tiukat salassapito- ja tietosuojavaatimukset.

EKP voi säilyttää valituksi tulleen ehdokkaan tietoja viiden vuoden ajan a) hänen toimikautensa päättymisestä tai b) hänen viimeisen eläkkeensä maksupäivästä. Tiedot poistetaan tämän jälkeen asianmukaisella tavalla. Valitsematta jääneiden ehdokkaiden tietoja säilytetään kahden vuoden ajan valintamenettelyn päättymisestä, minkä jälkeen ne poistetaan. Oikeusriidan syntyessä edellä mainitut säilytysajat päättyvät kaksi vuotta kaikkien asiaa koskevien oikeudenkäyntien päättymisen jälkeen.

Hakijoilla on oikeus saada pääsy tietoihinsa, rajoittaa niiden käsittelyä, vastustaa niiden käsittelyä, esittää oikaisua tunnistetietoihinsa ja tietyin edellytyksin pyytää tallennettujen tietojen poistamista. Valintaperusteiden täyttämistä osoittavia tietoja ei kuitenkaan voi päivittää tai korjata tätä toimea koskevan hakuajan päätyttyä. Näin varmistetaan, että yhdenvertaisten mahdollisuuksien ja syrjimättömyyden periaatteita noudatetaan ja että valintamenettely on kaikkien hakijoiden kannalta moitteeton, avoin ja oikeudenmukainen.

Hakijoilla on koko menettelyn ajan oikeus tutustua arviointitietoihinsa. Esivalintalautakunnan ja EKP:n neuvoston keskustelujen ja päätöksenteon luottamuksellisuuden takaamiseksi sekä muiden hakijoiden oikeuksien ja vapauksien suojaamiseksi hakijoilla on oikeus tutustua vain itse antamiinsa tietoihin ja heitä itseään koskeviin arvioinnin osiin.

Hakijat voivat käyttää oikeuksiaan ottamalla yhteyttä EKP:n henkilöstöhallinnon pääosaston johtajaan (OfficeDGHSeniorMgt@ecb.europa.eu). EKP:n tietosuojavastaava (dpo@ecb.europa.eu) vastaa tietosuojaa koskeviin kysymyksiin.

Hakijoilla on oikeus turvautua Euroopan tietosuojavaltuutettuun (EDPS) (www.edps.europa.eu) milloin tahansa henkilötietojensa käsittelyyn liittyvissä kysymyksissä.

---

(1)  Euroopan parlamentin ja neuvoston asetus (EY) N:o 45/2001, annettu 18 päivänä joulukuuta 2000, yksilöiden suojelusta yhteisöjen toimielinten ja elinten suorittamassa henkilötietojen käsittelyssä ja näiden tietojen vapaasta liikkuvuudesta ja Euroopan keskuspankin päätös, tehty 17 päivänä huhtikuuta 2007, tietosuojaa Euroopan keskuspankissa koskevien täytäntöönpanosääntöjen hyväksymisestä (EKP/2007/1).

---